pythainlp/thai-financial-dataset huggingface dataset:
แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2558

[]

บริษัท ไทยพัฒนาโรงงานอุตสาหกรรม จำกัด (มหาชน)

THAI FACTORY DEVELOPMENT PUBLIC COMPANY LIMITED

สารบัญ

หน้า

ส่วนที่ 1 การประกอบธุรกิจ

  1. นโยบายและภาพรวมการประกอบธุรกิจ 1 - 8

  2. ลักษณะการประกอบธุรกิจ 9 - 31

  3. ปัจจัยความเสี่ยง 32 - 38

  4. ทรัพย์สินที่ใช้ในการประกอบธุรกิจ 39 - 45

  5. ข้อพิพาททางกฎหมาย 46

  6. ข้อมูลทั่วไปและข้อมูลสำคัญอื่น 47 - 52

ส่วนที่ 2 การจัดการและการกำกับดูแลกิจการ

  7. ข้อมูลหลักทรัพย์และผู้ถือหุ้น 53 - 56

  8. โครงสร้างการจัดการ 57 - 67

  9. การกำกับดูแลกิจการ 68 - 93

  10. ความรับผิดชอบต่อสังคม 94 - 96

  11. การควบคุมภายในและการบริหารจัดการความเสี่ยง 97 - 103

  12. รายการระหว่างกัน 103 - 111

ส่วนที่ 3 ฐานะทางการเงินและผลการดำเนินงาน

  13. ข้อมูลทางการเงินที่สำคัญ 112 - 118

  14. การวิเคราะห์และคำอธิบายของฝ่ายจัดการ 119 - 133

การรับรองความถูกต้องของข้อมูล 134

เอกสารแนบ

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัท 135 -151

เอกสารแนบ 2 รายละเอียดเกี่ยวกับกรรมการของบริษัทย่อย 152 - 154

เอกสารแนบ 3 รายละเอียดเกี่ยวกับหัวหน้างานตรวจสอบภายใน

  และหัวหัวหน้างานกำกับดูแลการปฎิบัติงานของบริษัท (Compliance) 155 - 157

เอกสารแนบ 4 รายละเอียดเกี่ยวกับรายการประเมินราคาทรัพย์สิน 158 - 159
“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระ
สำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 4 กุมภาพันธ์ 2559
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้ นายกัมพล ติยะรัตน์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายกัมพล ติยะรัตน์
กำกับไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ

นายอภิชัย เตชะอุบล กรรมการ, รองประธานกรรมการ

ประธานกรรมการบริหาร

นายกัมพล ติยะรัตน์ กรรมการ, กรรมการบริหาร

และกรรมการผู้จัดการ

  ตำแหน่ง ลายมือชื่อ

ผู้รับมอบอำนาจ นายกัมพล ติยะรัตน์ กรรมการ, กรรมการบริหาร

และกรรมการผู้จัดการ
เอกสารแนบ 3

รายละเอียดเกี่ยวกับผู้ตรวจสอบภายใน

และงานกำกับดูแลการปฏิบัติงานของบริษัท (compliance)

รายละเอียดเกี่ยวกับผู้ตรวจสอบภายในและงานกำกับดูแลการปฏิบัติงานของบริษัท(compliance)

ในการประชุมคณะกรรมการ ครั้งที่ 38 เมื่อวันที่ 7 มิถุนายน 2542 ได้แต่งตั้ง นายธีรชัย มีแก้ว
หุ้นส่วนผู้จัดการ สำนักงานบัญชี โปรส์ แอนด์ คอนส์ ให้ปฏิบัติหน้าที่ผู้ตรวจสอบภายในของบริษัทฯ
และบริษัทย่อยตั้งแต่ปี พ.ศ. 2542 – 2546 (สัญญาจ้างรายปี)

ปี พ.ศ. 2547 – 2555 บริษัทฯ และบริษัทย่อย ทำสัญญาจ้างสำนักงานแอมโปร 2004
(สัญญาจ้างรายปี) โดยมอบหมาย นายธีรชัย มีแก้ว เป็นผู้ตรวจสอบภายใน
เนื่องจากมีหนังสือจากนายธีรชัย มีแก้ว ลงวันที่ 1 ตุลาคม 2547 ขอเปลี่ยนแปลงชื่อสำนักงาน

ปีพ.ศ.2556 – 2557 บริษัทฯ และบริษัทย่อยทำสัญญาจ้างผู้ตรวจสอบบัญชีในนามบุคคลคือ นายธีรชัย
มีแก้ว เป็นผู้ตรวจสอบภายในของบริษัท (สัญญาจ้างรายปี)

ชื่อ- นามสกุล นายธีรชัย มีแก้ว

อายุ 50 ปี

คุณวุฒิทางการศึกษา 2538 – 2541 ปริญญาโท บริหารธุรกิจมหาบัณฑิต

มหาวิทยาลัยธรรมศาสตร์

  2534 ผู้สอบบัญชีรับอนุญาต

  2527 – 2531 ปริญญาตรี บัญชีบัณฑิต

มหาวิทยาลัยธรรมศาสตร์

การฝึกอบรม 2556 - Special Considerations in Auditing Financial
Instruments

-   การตีความมาตรฐานการรายงานทางการเงิน (TFRI) และการตีความมาตรฐานการบัญชี
    (SIC) รวม 13 ฉบับ

2555 - พร้อมรับมือความต่างระหว่างหลักบัญชี PAEs & NPAEs และภาษีอากร

- ประเด็นหลักมาตรฐานการรายงานทางการเงิน NPAEs ทั้งหมด

  - เกณฑ์การคำนวณกำไรสุทธิทางบัญชี TFRS และ WPAEs

  กับภาษีที่แตกต่างกัน รุ่น 4/55

-   รายงานของผู้สอบบัญชีและมุมมองในทางปฏิบัติ

2554 - เจาะลึกงบการเงินรูปแบบใหม่ และรายการย่อที่ต้องมีในงบการเงิน

(ปี 2554) รุ่นที่ 3-4

-   ประเด็นหลักมาตรฐานการายงานทางการเงิน NPAEs ทั้งหมดรุ่นที่ 3

-   มาตรฐานการรายงานทางการเงินสำหรับกิจการที่ไม่มีส่วนได้เสียสาธารณะ NPAEs

2553 - Update มาตรฐานบัญชีใหม่ปี 2554

- รายงานผู้สอบบัญชีแบบใหม่ (หกวรรค)

- ก้าวทันมาตรฐานการบัญชีใหม่และประเด็นปัญหาทางปฏิบัติ

ประวัติการทำงาน 2542 – ปัจจุบัน ผู้ตรวจสอบภายใน

บริษัท ไทยพัฒนาโรงงานอุตสาหกรรม จำกัด (มหาชน)

กรรมการ

บริษัท แอมโปร ออดิท จำกัด

  2538 – 2542 ผู้จัดการฝ่ายบัญชี

บริษัท ไฟว์สตาร์ พร็อพเพอร์ตี้ จำกัด (มหาชน)

  2535 – 2538 รองผู้จัดการฝ่ายบัญชี

บริษัท กฤษดามหานคร จำกัด (มหาชน)

2531 – 2534 พนักงานตรวจสอบอาวุโส

บริษัท เอินส์ท แอนด์ ยัง จำกัด
เอกสารแนบ 4

รายละเอียดเกี่ยวกับรายการประเมินราคาทรัพย์สิน

[]
2.4 การวิจัยและพัฒนา - ไม่มี -
2.13 ข้อมูลอื่นที่เกี่ยวข้อง

- ไม่มี –
2.2 ลักษณะการประกอบธุรกิจ

(1) ความเป็นมา

บริษัทฯ ได้จดทะเบียนจัดตั้งขึ้นเมื่อวันที่ 11 พฤศจิกายน 2520
โดยการร่วมทุนระหว่างบรรษัทเงินทุนอุตสาหกรรมแห่งประเทศไทย กับ Commonwealth
Development Corporation (CDC) แห่งประเทศอังกฤษ เมื่อวันที่ 15 พฤษภาคม 2534
บริษัทฯ ได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทย
โดยถูกจัดอยู่ในกลุ่มพัฒนาอสังหาริมทรัพย์ ต่อมาได้จดทะเบียนแปรสภาพเป็นบริษัทมหาชน เมื่อวันที่ 4
กุมภาพันธ์ 2537

ในส่วนของอำนาจการบริหารงานยังคงอยู่ในกลุ่มผู้บริหารจากผู้ถือหุ้นรายใหญ่ คือ
บรรษัทเงินทุนอุตสาหกรรมแห่งประเทศไทย มาโดยตลอด จนถึงปี 2539 ได้มีผู้บริหารจากกลุ่ม
บริษัท ไทยฟาโฮลดิ้ง จำกัด ซึ่งประกอบธุรกิจก่อสร้างเป็นหลัก
เข้ามามีส่วนร่วมในการบริหารงานด้วย

(2) การประกอบธุรกิจ

ในระยะ 5 ปีที่ผ่านมา บริษัทฯ ยังคงดำเนินธุรกิจหลักคือพัฒนาที่ดินและก่อสร้างโรงงานอุตสาหกรรม
เพื่อขายและให้เช่าในเขตหรือนิคมอุตสาหกรรมต่างๆ ตลอดมาจนกระทั่งปี 2539 บริษัทฯ
ได้เริ่มพัฒนาที่ดินเพื่อที่อยู่อาศัยและพาณิชยกรรมเป็นครั้งแรกในเขตส่งเสริมอุตสาหกรรม นวนคร
จังหวัดปทุมธานี ทั้งนี้เพื่อรองรับอุตสาหกรรมภายในนวนครเองเป็นหลัก และในปีเดียวกัน บริษัทฯ
เริ่มขยายธุรกิจเพิ่มขึ้นด้วยการรับงานก่อสร้างจากหน่วยงานราชการและเอกชน
เพื่อเสริมสร้างรายได้เพิ่มขึ้นอีกทางหนึ่ง

(3) โครงสร้างของรายได้

โครงสร้างของรายได้ในระยะ 3 ปีย้อนหลัง จำแนกตามประเภทของรายได้ดังนี้

  -- -------------------------- -------- ------- -------- ------- -------- -------
     ประเภทของรายได้             2542             2543             2544     

                                ล้านบาท   %       ล้านบาท   %       ล้านบาท   %

     รายได้จากการขาย             190.0    64.0    241.3    70.0    667.1    85.0

     รายได้จากการรับเหมาก่อสร้าง    13.6     4.6     0.0      0.0     23.5     3.0

     รายได้จากค่าเช่า              78.9     26.6    88.8     25.8    86.2     11.0

     รายได้อื่นๆ                   14.4     4.9     14.6     4.2     8.3      1.0

     ยอดรวม                     296.9    100.0   344.7    100.0   785.1    100.0
  -- -------------------------- -------- ------- -------- ------- -------- -------
ส่วนที่ 2

บริษัทที่ออกหลักทรัพย์

บริษัท ไทยพัฒนาโรงงานอุตสาหกรรม จำกัด (มหาชน)
ประกอบธุรกิจหลักประเภทพัฒนาอสังหาริมทรัพย์เพื่อขายและให้เช่า โดยมีที่ตั้งสำนักงานใหญ่ที่ ชั้น10
อาคารเจซีเควิน เลขที่ 98 ถนนนราธิวาสราชนครินทร์ แขวงยานนาวา เขตสาทร กรุงเทพฯ
10120 โทรศัพท์ 02676-4031 โทรสาร (662)676-4038-9
2.8 โครงสร้างเงินทุน

(1) หลักทรัพย์ของบริษัทฯ

บริษัทฯ มีทุนจดทะเบียน 320 ล้านบาท เรียกชำระแล้ว 320 ล้านบาท แบ่งเป็นหุ้นสามัญ 32
ล้านหุ้น มูลค่าหุ้นละ 10 บาท โดยมีการเพิ่มทุนครั้งสุดท้ายในปี 2537

มติในการออกหลักทรัพย์ใหม่ ไม่มี

(2) ผู้ถือหุ้น

รายชื่อผู้ถือหุ้นสูงสุด 10 รายแรก พร้อมทั้งจำนวนหุ้นที่ถือและสัดส่วนการถือหุ้น ณ
วันปิดสมุดทะเบียนผู้ถือหุ้นวันที่ 31 ธันวาคม 2544 มีดังนี้

  ----------------------------------------- --------------- -------------
                                            จำนวนหุ้น         ร้อยละ

  1. บรรษัทเงินทุนอุตสาหกรรมแห่งประเทศไทย        11,018,264      34.43

  2. บริษัท ศูนย์รับฝากหลักทรัพย์ (ประเทศไทย) จำกัด  8,197,181       25.62

  3. บริษัท เจ ซี แอสเซท จำกัด                  5,014,439       15.67

  4. นายอภิชัย เตชะอุบล                        3,917,659       12.24

  5. บริษัท ไทยฟา โฮลดิ้ง จำกัด                  3,644,315       11.39

  6. บริษัท ศูนย์รับฝากหลักทรัพย์ (ประเทศไทย) จำกัด  27,889          0.09

  7. นายวีรยุทธ เอี่ยมสุทธิวัฒน์                    25,000          0.08

  8. นายวิชัย ตันธนสิน                          13,884          0.04

  9. นางสาวอานิสา นานา                       11,400          0.04

  10.อื่นๆ                                    129,969         0.40

  รวม                                       32,000,000      100
  ----------------------------------------- --------------- -------------

(3) นโยบายการจ่ายเงินปันผล

บริษัทฯมีนโยบายที่จะจ่ายเงินปันผลให้แก่ผู้ถือหุ้นในอัตราไม่ต่ำกว่า 60 % ของกำไรสุทธิประจำปี
หากมีกำไรสะสมเพียงพอที่จะจ่ายได้
2.10 การควบคุมภายใน

จากการที่ตลาดหลักทรัพย์แห่งประเทศไทย
ได้กำหนดให้บริษัทจดทะเบียนทุกบริษัทดำเนินการจัดตั้งคณะกรรมการตรวจสอบให้แล้วเสร็จภายในวันที่
31 ธันวาคม 2542
เพื่อเสริมสร้างการบริหารและกำกับดูแลองค์กรที่ดีอันจะเป็นประโยชน์ต่อบริษัทจดทะเบียนเอง
และนักลงทุนโดยทั่วไปนั้น บริษัทได้ตระหนักถึงประโยชน์ที่จะได้รับจากคณะกรรมการตรวจสอบ
บริษัทฯได้ว่าจ้างผู้ตรวจสอบภายใน และจัดตั้งคณะกรรมการตรวจสอบแล้วเมื่อกลางปี 2542
ซึ่งหน่วยงานดังกล่าว จะทำให้เพิ่มประสิทธิภาพการควบคุมภายใน การบริหารงานมีความโปร่งใส
และการเปิดเผยข้อมูลที่ถูกต้องมากยิ่งขึ้น

ในปี 2544 ที่ผ่านมาคณะกรรมการตรวจสอบได้ปฏิบัติหน้าที่โดยสรุปสาระสำคัญดังนี้

-   สอบทานงบการเงินเพื่อความถูกต้องตามหลักการบัญชี และเปิดเผยข้อมูลเพียงพอ

-   กำกับดูแลระบบควบคุมภายในที่เหมาะสมและมีประสิทธิภาพ

-   กำกับดูแลการปฏิบัติตามกฏหมายที่เกี่ยวข้อง

-   กำกับดูแลไม่ให้เกิดความขัดแย้งทางผลประโยชน์

-   พิจารณาคัดเลือก และเสนอผู้สอบบัญชี และค่าตอบแทน

รายงานดังกล่าวข้างต้นได้นำเสนอต่อคณะกรรมการบริษัทฯ เพื่อเสนอต่อที่ประชุมผู้ถือหุ้นทราบต่อไป
2.11 รายการระหว่างกัน

บริษัทฯ มีรายการบัญชีเจ้าหนี้ที่เกิดขึ้นกับบริษัทฯที่เกี่ยวข้องโดยการถือหุ้นและเป็นกรรมการบริษัท
เป็นตั๋วสัญญาใช้เงินจากบรรษัทเงินทุนอุตสาหกรรมแห่งประเทศไทย มูลค่า 10 ล้านบาท
ซึ่งคิดดอกเบี้ยในอัตราร้อยละ 8.00% ต่อปี

บริษัทฯ ได้จำนองส่วนหนึ่งของทรัพย์สินเพื่อขาย และที่ดินและอาคารให้เช่า
และยกผลประโยชน์ในกรมธรรม์ประกันภัย
อาคารเพื่อขายและอาคารให้เช่าแก่ผู้ให้กู้เพื่อค้ำประกันเงินกู้ยืมดังกล่าว
2.1 ปัจจัยความเสี่ยง

(1) ความเสี่ยงในการประกอบธุรกิจ

ลักษณะการดำเนินธุรกิจของบริษัทฯต้องเข้าไปซื้อที่ดินเปล่าในทำเลที่มีศักยภาพเพื่อนำมาพัฒนาระบบสาธารณูปโภคและสิ่งปลูกสร้างเพื่อรอการขายหรือให้เช่า
แต่จากการที่ภาวะเศรษฐกิจตกต่ำมาตั้งแต่ปี 2540 ทำให้ที่ดินของบริษัทฯในหลายทำเลขายได้ยากขึ้น
ทำให้บริษัทฯต้องแบกภาระต้นทุนที่ดินดังกล่าว
อย่างไรก็ดีจากการที่บริษัทฯได้ขายทรัพย์สินส่วนใหญ่ให้กับกองทุนรวมอสังหาริมทรัพย์แห่งหนึ่ง
ทำให้ความเสี่ยงในด้านนี้ของบริษัทฯลดลงอย่างมาก

(2) ความเสี่ยงที่เกิดจากภาระผูกพัน

จากการที่บริษัทฯได้ขายทรัพย์สินให้กับกองทุนรวมอสังหาริมทรัพย์แห่งหนึ่ง
โดยมีเงื่อนไขเพิ่มเติมคือให้บริษัทฯเช่าทรัพย์สินดังกล่าวกลับคืนเพื่อนำไปให้ลูกค้าของบริษัทฯเช่าช่วงต่อไปซึ่งบริษัทฯมีภาระผูกพันที่จะต้องจ่ายค่าเช่าให้กับกองทุนอสังหาริมทรัพย์ดังกล่าว
ประมาณ 5.65 ล้านบาทต่อเดือน
ถ้าหากจำนวนผู้เช่าโรงงานลดลงบริษัทฯยังคงต้องรับภาระค่าเช่าในส่วนนี้
อย่างไรก็ดีอัตราค่าเช่าที่จะต้องจ่ายจะลดลงได้หากกองทุนอสังหาริมทรัพย์ได้มีการขาย โอน หรือ
จำหน่ายส่วนใดส่วนหนึ่งของทรัพย์สินที่เช่า

(3) ความเสี่ยงในด้านการเงิน

ณ สิ้นปี 2544 ภาระหนิ้สินรวมมีอยู่จำนวน 193.3 ล้านบาท
ไม่มีเงินกู้ยืมในสกุลเงินตราต่างประเทศคงค้าง จึงทำให้ไม่มีความเสี่ยงในด้านอัตราแลกเปลี่ยน
อัตราส่วนหนี้สินต่อทุนอยู่ในระดับต่ำเพียง 0.4 เท่า อัตราดอกเบี้ยเงินกู้เฉลี่ยอยู่ในระดับต่ำ
(ไม่เกิน 8% ต่อปี) อัตราส่วนสภาพคล่องทางการเงินอยู่ในระดับ 3.18 เท่า
ซึ่งนับว่าอยู่ในเกณฑ์ค่อนข้างสูง
ดังนั้นความเสี่ยงในด้านการเงินโดยรวมอยู่ในเกณฑ์ต่ำมากเมื่อเทียบกับกลุ่มอุตสาหกรรมเดียวกัน
2.6 โครงการในอนาคต

บริษัทยังคงประกอบธุรกิจหลักเดิมคือการพัฒนาที่ดินและก่อสร้างโรงงาน
ในเขต/นิคมอุตสาหกรรมต่าง ๆ ต่อไปเช่นเดิม ในระยะ 3 ปีข้างหน้า (2545 - 2547) บริษัทฯ
ยังคงรูปแบบของธุรกิจหลักคือพัฒนาอสังหาริมทรัพย์เพื่อขายและให้เช่า
แต่ลักษณะของสินค้าหรือผลิตภัณฑ์อาจเปลี่ยนแปลงบ้างตามความเหมาะสมและความต้องการของลูกค้า

ในปี 2545 บริษัทฯมีนโยบายในการจัดหาที่ดินเพื่อการก่อสร้างโรงงานเพิ่มขึ้น
ทั้งนี้ภายหลังจากการที่บริษัทฯได้ขายทรัพย์สินให้ กองทุนรวมอสังหาริมทรัพย์แห่งหนึ่งไปเกือบทั้งหมด
ทำให้ในปัจจุบันบริษัทฯมีสินค้าคงคลังเหลืออยู่ไม่มาก
บริษัทฯจึงมีแผนงานที่จะขยายการลงทุนด้านนี้ไปยังนิคม / เขตอุตสาหกรรม
ในเขตกรุงเทพฯและปริมณฑล
นอกจากนี้บริษัทฯยังมีโครงการขยายธุรกิจเข้าสู่งานรับเหมาก่อสร้างมากขึ้น
จากเดิมที่จำกัดอยู่เฉพาะในแวดวงโรงงานอุตสาหกรรม
โดยพยายามรับงานก่อสร้างจากภาครัฐและเอกชน
ที่คิดว่าบริษัทฯมีศักยภาพเพียงพอและสามารถทำกำไรได้
ตลอดจนมีโครงการที่จะประกอบธุรกิจอพาร์ทเม้นต์ ในย่านใจกลางเมือง
ซึ่งคาดว่าจะเริ่มดำเนินการภายในปี 2545
ส่วนที่ 1

ข้อมูลสรุปภาพรวมการดำเนินธุรกิจ

บริษัท ไทยพัฒนาโรงงานอุตสาหกรรม จำกัด (มหาชน) ได้จดทะเบียนจัดตั้งขึ้นเมื่อ วันที่ 11
พฤศจิกายน 2520 โดยการร่วมทุนระหว่าง บรรษัทเงินทุนอุตสาหกรรมแห่งประเทศไทย กับ
Commonwealth Development Corporation (CDC) แห่งประเทศอังกฤษ
เพื่อประกอบธุรกิจโรงงานสำเร็จรูป เพื่อขายหรือให้เช่า ในนิคมอุตสาหกรรมต่าง ๆ
ตามนโยบายของรัฐบาล
ในการที่จะย้ายโรงงานขนาดเล็กและขนาดย่อมที่กระจัดกระจายอยู่ในเขตชุมชนเมืองออกไปอยู่รวมกันแถบชานเมือง
เพื่อรักษาสภาพแวดล้อม และลดมลภาวะต่าง ๆ โดยลูกค้าส่วนใหญ่จะเป็นนักลงทุนชาวต่างประเทศ
ที่ต้องการดำเนินธุรกิจอุตสาหกรรมที่สะดวก รวดเร็ว และมีระบบสาธารณูปโภค
และสิ่งอำนวยความสะดวกครบครัน

หลังจากที่บริษัทฯ ได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทย
ในเดือนพฤษภาคม 2534 อำนาจการบริหารงานยังคงเป็นกลุ่มผู้บริหารจากผู้ถือหุ้นใหญ่คือ
บรรษัทเงินทุนอุตสาหกรรมแห่งประเทศไทย มาโดยตลอดจนกระทั่งปี 2539
ได้มีผู้ถือหุ้นจากกลุ่มบริษัทพัฒนาอสังหาริมทรัพย์
ซึ่งประกอบธุรกิจหลักคล้ายคลึงกันเข้ามามีส่วนร่วมในการบริหารงานด้วย
จึงได้ริเริ่มพัฒนาที่ดินเพื่อที่อยู่อาศัยและพานิชยกรรม
และขยายธุรกิจรับเหมาก่อสร้างจากหน่วยงานราชการและเอกชน
เพื่อสร้างรายได้เพิ่มขึ้นอีกทางหนึ่ง

ปัจจุบัน บริษัทฯ ยังคงดำเนินธุรกิจหลักดังที่ได้กล่าวมาแล้วข้างต้นอยู่ต่อไป แต่ในปี 2544
ที่ผ่านมาบริษัทฯ ได้ปรับตัวครั้งใหญ่
โดยการลดขนาดของธุรกิจลงจากเดิมที่เคยมีสินทรัพย์รวมอยู่ในระดับ 1,000 – 1,500
ล้านบาทเศษ เมื่อปี 2541 – 2543 เหลือเพียง 650 ล้านบาท ในปี 2544 ในขณะเดียวกัน
หนี้สินรวมได้ลดลงจากระดับเกือบ 1,000 ล้านบาท ในปี 2541 ลดลงเหลือเพียง 193
ล้านบาทในปี 2544 โดยมีสัดส่วนหนี้สินต่อทุนเท่ากับ 0.4 เท่าในปัจจุบัน
ทั้งนี้เพื่อรองรับสภาวะเศรษฐกิจที่ถดถอยตั้งแต่ปี 2540 เป็นต้นมา

อย่างไรก็ดีการดำเนินธุรกิจในปี 2545 ตามการคาดการณ์สภาวะเศรษฐกิจมีแนวโน้มที่จะฟื้นตัว
บริษัทฯ มีโครงการที่จะขยายธุรกิจหลักเดิมเพิ่มขึ้นต่อไป พร้อมทั้งหาลู่ทางลงทุนในธุรกิจใหม่เพิ่มขึ้น
แต่ยังคงอยู่ในแวดวงอสังหาริมทรัพย์
เช่นการลงทุนซื้อสิทธิการเช่าอาคารสำนักงานระยะยาวเพื่อเพิ่มรายได้จากการให้เช่าช่วง
การประกอบธุรกิจอพาร์ทเม้นท์ให้เช่า ในย่านใจกลางเมืองเป็นต้น
การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญอันอาจทำให้ผู้ถือหรือผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายสุขพจน์ โชติกวนิชย์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสุขพจน์ โชติกวนิชย์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

ดร.สุนทร เสถียรไทย ประธานกรรมการ

นายอภิชัย เตชะอุบล กรรมการ และ

  ประธานกรรมการบริหาร

นายศุขวิชัย ธนะสุนทร กรรมการ และ

  ประธานคณะกรรมการตรวจสอบ

นายธวัชชัย เจียรวุฑฒิ กรรมการและกรรมการบริหาร

นายฮิโรชิ โอตะ กรรมการ

 และที่ปรึกษาคณะกรรมการ 

นายประสงค์ วรารัตนกุล กรรมการและกรรมการตรวจสอบ

นายนันท์ กิจจาลักษณ์ กรรมการและกรรมการตรวจสอบ

นายวีระ บูรพชัยศรี กรรมการ

นายอนุกูล อุบลนุช กรรมการ

นายกัมพล ติยะรัตน์ กรรมการละกรรมการบริหาร

นายสุขพจน์ โชติกวนิชย์ กรรมการผู้จัดการ

และกรรมการบริหาร

ตำแหน่ง ลายมือชื่อ

นายสุขพจน์ โชติกวนิชย์ กรรมการผู้จัดการ

และกรรมการบริหาร
2.5 ทรัพย์สินที่ใช้ในการประกอบธุรกิจ

(1) ที่ดิน และอาคาร

(ก) ที่ดิน อาคาร และอุปกรณ์สำนักงาน ที่มีไว้ใช้งาน

บริษัทฯ มีอาคารสำนักงานขายโครงการ ทีเอฟดี ทาวน์ นวนคร 1 หลัง พื้นที่ประมาณ 600
ตารางเมตร ตั้งอยู่บนที่ดินขนาด 2.5 ไร่ อยู่ในพื้นที่ของโครงการ รวมกับอุปกรณ์สำนักงานต่างๆ
มีมูลค่าทางบัญชี ณ 31 ธันวาคม 2544 ประมาณ 26.5 ล้านบาท บริษัทฯเป็นเจ้าของกรรมสิทธิ์

(ข) ที่ดิน และอาคารที่มีไว้เพื่อขาย

ณ วันที่ 31 ธันวาคม 2544 บริษัทฯ มีที่ดินเปล่า อาคารโรงงาน และอาคารพาณิชย์
คิดเป็นมูลค่าตามบัญชีสุทธิรวมทั้งสิ้นประมาณ 311.8 ล้านบาท
กระจายอยู่ในนิคมและเขตอุตสาหกรรมต่าง ๆ ทั้งในกรุงเทพ และรอบปริมณฑล และต่างจังหวัด
บริษัทฯเป็นเจ้าของกรรมสิทธิ์

(ค) ที่ดิน และอาคารที่บริษัทฯ ให้เช่า

บริษัทได้ซื้อสิทธิการเช่าอาคารสำนักงาน เจ ซี เควิน ระยะยาว 26 ปี จำนวน 4 ชั้น พื้นที่รวม
5,330 ตรม. เป็นจำนวนเงิน 127.2 ล้านบาท โดยบริษัทฯ
ได้ชำระเงินค่าซื้อสิทธิตามสัญญาครบถ้วน
พร้อมทั้งได้จดทะเบียนรับโอนสิทธิการเช่าเรียบร้อยแล้วในเดือนมกราคม 2545 ปัจจุบันบริษัทฯ
ได้ขายพื้นที่เต็ม 100% แล้ว (สุทธิจากพื้นที่ที่บริษัทใช้เป็นสำนักงานของตนเอง จำนวน 560 ตรม.)
นอกเหนือจากทรัพย์สินที่บริษัทฯมีให้ลูกค่าเช่าแล้ว บริษัทฯ
ยังได้ทำสัญญาเช่าที่ดินและอาคารโรงงานพร้อมที่ดิน
กับกองทุนอสังหาริมทรัพย์แห่งหนึ่งเพื่อให้ลูกค้าเช่าสัญญาดังกล่าวมีกำหนดระยะเวลา 3 ปี
เริ่มตั้งแต่วันที่ 20 กุมภาพันธ์ 2544 และต่ออายุได้ 3 ปี บริษัทฯ
ผูกพันที่จะต้องจ่ายค่าเช่าให้กับกองทุนอสังหาริมทรัพย์ดังกล่าวเดือนละประมาณ 5.65 ล้านบาท
ทั้งนี้อัตราค่าเช่าจะเปลี่ยนแปลงได้หากกองทุนอสังหาริมทรัพย์ได้มีการขาย
โอนหรือจำหน่ายส่วนใดส่วนหนึ่งของทรัพย์สินที่เช่า

ณ วันที่ 31 ธันวาคม 2544 บริษัทฯ มีที่ดิน อาคารโรงงาน อาคารพาณิชย์ ตลาดสด
และอาคารสำนักงานให้เช่ามีมูลค่าตามบัญชีรวม (สุทธิ)ประมาณ 245.1 ล้านบาท
กระจายอยู่ในนิคมและเขตอุตสาหกรรมต่าง ๆ ในกรุงเทพ และเขตปริมณฑล
บริษัทฯเป็นเจ้าของกรรมสิทธิ์

(2) การประเมินราคาทรัพย์สิน

  บริษัทฯ ได้ทำการประเมินราคาทรัพย์สินครั้งสุดท้ายเมื่อพฤศจิกายน 2542 ผลจากการ

ประเมินรายการทรัพย์สินบางรายการต่ำกว่าราคาตามบัญชี บริษัทฯ
ได้บันทึกผลขาดทุนจากการด้อยค่าของทรัพย์สินดังกล่าวมาโดยตลอดแล้ว

(3) กรณีทรัพย์สินที่ไม่มีตัวตน - ไม่มี

(4) นโนบายการลงทุนในบริษัทย่อยและบริษัทร่วม - ไม่มี
แบบ 56 –1

แบบแสดงรายการข้อมูลประจำปี

สิ้นสุดวันที่ 31 ธันวาคม 2544

บริษัท ไทยพัฒนาโรงงานอุตสาหกรรม จำกัด (มหาชน)

สารบัญ

หน้า

ส่วนที่ 1 ข้อมูลสรุปบริษัท : ภาพรวมการดำเนินธุรกิจ 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3

2.  ลักษณะการประกอบธุรกิจ 4

3.  การประกอบธุรกิจของแต่ละสายผลิตภัณฑ์ 5 - 9

2.4 การวิจัยและพัฒนา 10

2.5 ทรัพย์สินที่ใช้ในการประกอบธุรกิจ 11

2.6 โครงการในอนาคต 12

2.7 ข้อพิพาททางกฎหมาย 13

2.8 โครงสร้างเงินทุน 14

  2.9 การจัดการ 15 - 21

  2.10 การควบคุมภายใน 22

  2.11 รายการระหว่างกัน 23

  2.12 ฐานะการเงินและผลการดำเนินงาน 24 - 33

  2.13 ข้อมูลอื่นที่เกี่ยวข้อง 34

ส่วนที่ 3 การรับรองความถูกต้องของข้อมูล 35

เอกสารแนบ 1 รายละเอียดผู้บริหารและผู้มีอำนาจควบคุม 36 - 55 

เอกสารแนบ 2 รายละเอียดเกี่ยวกับกรรมการของบริษัทย่อย 56

เอกสารแนบ 3 อื่น ๆ 57


2.7 ข้อพิพาททางกฎหมาย

บริษัทถูกลูกค้ารายหนึ่งฟ้องร้องต่อศาลแพ่ง เมื่อปี 2543
กล่าวหาว่าผิดสัญญาจะซื้อจะขายที่ดินพร้อมอาคารพาณิชย์เรียกร้องค่าเสียหายจำนวนรวมทั้งสิ้น 6.36
ล้านบาท ขณะนี้คดีอยู่ระหว่างการพิจารณาของศาลชั้นต้น ผู้บริหารเชื่อมั่นว่า
ผลของคดีจะไม่ก่อให้เกิดผลเสียหายต่อบริษัท
ส่วนที่ 2

บริษัทที่ออกหลักทรัพย์

บริษัท ไทยพัฒนาโรงงานอุตสาหกรรม จำกัด (มหาชน) เลขทะเบียน บมจ. 294
ปัจจุบันประกอบธุรกิจหลักในการจัดสร้างโรงงานสำเร็จรูปมาตรฐานในเขตนิคมและเขตอุตสาหกรรมต่างๆ
เพื่อขายหรือให้เช่า รวมทั้งประกอบธุรกิจการบริการให้เช่าเซอร์วิสอพาร์ทเม้นท์
มีสำนักงานใหญ่ตั้งอยู่ที่ ชั้น 10 อาคาร เจ ซี เควิน ทาวเวอร์ เลขที่ 98 ถนน
นราธิวาสราชนครินทร์ แขวงยานนาวา เขต สาทร กรุงเทพมหานคร 10120 โทรศัพท์ 66 (0) 2
676-4031 โทรสาร 66 (0) 2 676-4038-9 เว็บไซต์ www.tfd-factory.com
2.10 การควบคุมภายใน

คณะกรรมการตรวจสอบได้พิจารณาการประเมินระบบการควบคุมภายใน
ในการประชุมคณะกรรมการตรวจสอบครั้งที่ 4/2545 เมื่อวันที่ 4 ตุลาคม 2545
และเสนอให้คณะกรรมการบริษัท ซึ่งได้พิจารณาการประเมินระบบการควบคุมภายใน
ในการประชุมคณะกรรมการบริษัท ครั้งที่ 9/2545 เมื่อวันที่ 15 ตุลาคม 2545
โดยมีกรรมการตรวจสอบร่วมประชุมด้วย 2 คน
คณะกรรมการพิจารณาแล้วเห็นว่าจากการประเมินระบบการควบคุมภายในของบริษัทด้านต่างๆ 5
ส่วน คือองค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตามแล้ว คณะกรรมการบริษัทมีความเห็นว่า

ในส่วนองค์กรและสภาพแวดล้อม – คณะกรรมการได้มีการกำหนดเป้าหมายธุรกิจชัดเจน
มีการทบทวนและวัดผล มีการปรับปรุงจัดโครงสร้างใหม่ให้สอดคล้องกับนโยบายปัจจุบัน
กำหนดนโยบายการค้าที่เป็นธรรม
มีการกำหนดข้อห้ามและบทลงโทษกรณีมีการกระทำในลักษณะก่อให้เกิดความขัดแย้งทางผลประโยชน์
หรือจริยธรรม ตลอดจนมีระเบียบวิธีปฏิบัติธุรกรรมด้านการเงินเป็นลายลักษณ์อักษรชัดเจน

ในส่วนการบริหารความเสี่ยง – ได้มีการประเมิน วิเคราะห์ ติดตาม
ปัจจัยความเสี่ยงอย่างสม่ำเสมอและได้นำมาปรับปรุงการดำเนินธุรกิจของบริษัท

ในส่วนการควบคุมการปฏิบัติงานของฝ่ายบริหาร – มีการกำหนดขอบเขตอำนาจ การแบ่งแยกหน้าที่
ความรับผิดชอบ ชัดเจน
การทำธุรกรรมกับบุคคลที่เกี่ยวข้องมีการเปิดเผยโดยโปร่งใสและมีความเห็นกรรมการตรวจสอบต่อรายการตามขั้นตอน
โดยคำนึงถึงประโยชน์สูงสุดของบริษัทเป็นสำคัญ
มีการส่งตัวแทนไปดูแลการบริหารในบริษัทย่อยเพื่อให้ดำเนินธุรกิจตามนโยบายและรักษาผลประโยชน์ของบริษัท
และให้รายการระหว่างกันต่างๆ หากมี ดำเนินไปโดยถูกต้องตามกฎเกณฑ์

ในส่วนระบบสารสนเทศและการสื่อสารข้อมูล – มีการค้นคว้า วิเคราะห์
และนำเสนอข้อมูลที่เพียงพอต่อการตัดสินใจทุกครั้ง รวมทั้งนำส่งแก่ผู้ตัดสินใจในระยะเวลาที่เพียงพอ
การบันทึกรายงานการประชุมเป็นไปโดยละเอียดตามควร
เอกสารต่างๆได้รับการดูแลและจัดเก็บอย่างมีระเบียบและครบถ้วน

ในส่วนระบบการติดตาม – มีการติดตามการดำเนินงานอย่างสม่ำเสมอ
มีการปรับปรุงแก้ไขข้อบกพร่องภายในระยะเวลาอันควร
ทำให้ผู้ตรวจสอบภายในได้รับความเป็นอิสระในการทำงานและให้ความเห็น

ระบบการควบคุมภายในของบริษัทด้านต่าง ๆ 5 ส่วน ถือได้ว่ามีประสิทธิภาพและมีความพียงพอ